section_heading: Životopisi
paragraph_text: Ali Hamenei je rođen 17. srpnja 1939. u sjeveroistočnom iranskom gradu Mašhadu, u obitelji oca Azera i majke Perzijanke iz Jazda. Školovan je za prevoditelja i služi se perzijskim, azerskim, arapskim i engleskim jezikom. Oženjen je i ima šestero djece. Bio je jedan od najznačajnijih ljudi u iranskoj revoluciji 1979. godine, a od 1981. do 1989. godine obnašao je dužnost iranskog predsjednika i aktivno je sudjelovao u iransko-iračkom ratu. Dana 4. lipnja 1989. postao je vrhovnim vođom Irana, nasljedivši na tom položaju Imama Homeinija.